《三鸟咏之三子规行》
宋代·贺铸

长江靡迤山坡陀，旅竹荒松蒙茑萝。
蚕初眠起风日暖，梅弄黄茑烟雨多。
山间有径行逶迤，倦客据鞍生睡魔，
奈尔思归啼鸟何。子规鸟，
不如归去好。谁家西北最高楼，
几为王孙怨芳草。子规怜尔解归飞，
我独何心长不归。十年迹绝苏门道，
梦里旧游知是非。一官窃食官仓米，
十口之家饱而已。金印锦衣耀闾里，
少年此心今老矣，问舍求田从此始。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。